open-index/open-wikipedia-markdown huggingface dataset:
Μαρία Αντωνία της Πάρμας

Η **Μαρία Αντωνία της Πάρμα** (ιταλ. *Maria Antonia di Borbone-Parma*, 28 Νοεμβρίου 1774 - 20 Φεβρουαρίου 1841) ήταν πριγκίπισσα της Πάρμας.

## Βιογραφία
Η *Μαρία Αντωνία Ιωσηφίνα Βαλπουργία Άννα Λουίζα Θηρεσία Βικεντία Μαργαρίτα Αικατερίνη* γεννήθηκε στην Πάρμα. Ήταν το τρίτο παιδί και η δεύτερη κόρη του Φερδινάνδου της Πάρμα και της της Μαρίας Αμαλίας της Αυστρίας. Σε αντίθεση με την κοινή γνώμη, το όνομά της δεν προήλθε από τη θεία της, βασίλισσα Μαρία Αντουανέτα της Γαλλίας, που δεν ήταν νονά της. Ανάδοχοί της ήταν ο εκ μητρός θείος της Ιωσήφ Β΄ της Αγίας Ρωμαϊκής Αυτοκρατορίας και η θεία του πατέρα της, Μαρία Αντωνία Φερδινάνδη της Ισπανίας, από την οποία πήρε το όνομα η πριγκίπισσα. Μεγάλωσε με τον αδελφό και τις αδελφές της στο δουκάτο της Πάρμα, όπου ήταν γνωστή ως *Τονίνα*. Ήταν μία ταλαντούχα ζωγράφος.

Το 1796 η Πάρμα κατελήφθη από τη Γαλλία. Ενώ οι γονείς τους είχαν τη δυνατότητα να παραμείνουν στον θρόνο τους, η 22χρονη Μαρία Αντωνία και η αδελφή της, Καρλόττα Μαρία, ήταν ελεύθερες, καθώς δεν είχαν καμιά πολιτική σημασία. Οι αδελφές παρέμειναν στο πλευρό των γονιών τους και τους υποστήριξαν κατά τη διάρκεια της γαλλικής κατοχής. Και οι δύο θεωρείτο ότι είχαν τη θρησκευτική πίστη του πατέρα τους και τη δυναμικότητα της μητέρας τους. Ενώ η Καρλόττα αναγνωρίστηκε ως πριγκίπισσα από τη Γαλλία και της δόθηκε σύνταξη για να είναι σε θέση να ζήσει σύμφωνα με τη θέση της, η Αντωνία περιγράφεται ως υπερβολικά έντονη και κρατήθηκε σε επιφυλακή. Κατά το τέλος του πατέρα τους τον Οκτώβριο του 1802, οι αδελφές και η μητέρα τους Μαρία Αμαλία, συμμετείχαν στην επίσημη κρατική κηδεία του. Όταν η μητέρα τους εξορίστηκε μετά την κηδεία, τη συνόδευσαν στην Πράγα, όπου έμειναν κοντά της μέχρι το τέλος της. Κατά τη διάρκεια της παραμονής τους στην Πράγα, αυτή και η αδελφή της περιγράφηκαν ως ταπεινές και ξεχασμένες, περνώντας τον χρόνο τους στην προσευχή.

Ένα ήσυχο άτομο, η Μαρία Αντωνία δεν παντρεύτηκε ποτέ και έγινε δόκιμη μοναχή το 1802. Στις 22 Απριλίου του 1803, έγινε επισήμως μοναχή και άλλαξε το όνομά της σε "αδελφή Λουίζα Μαρία". Μετά το τέλος της μητέρας της το 1804, η αδελφή της μεταφέρθηκε στη Ρώμη. Η Αντωνία παρέμεινε στην Πράγα μέχρι την πτώση του Ναπολέοντα Βοναπάρτη, μετά την οποία επέστρεψε στην Πάρμα. Κατά τα επόμενα χρόνια έζησε μία ήσυχη και συγκρατημένη ζωή σε ένα μοναστήρι στην Πάρμα. Στις 9 Μαΐου του 1831, μετακινήθηκε στη Μονή της Αγίας Αγάθης στη Ρώμη, όπου και απεβίωσε το 1841.

## Πρόγονοι

## Παραπομπές


Κατηγορία:Πριγκίπισσες των Βουρβόνων-Πάρμας
Γυναίκα χωρίς όνομα

**Γυναίκα χωρίς όνομα** είναι ο τίτλος μιας ελληνικής καθημερινής δραματικής τηλεοπτικής σειράς, παραγωγής 2018-2020, που προβλήθηκε από τους τηλεοπτικούς σταθμούς ANT1 και Alpha Κύπρου.

Ο βασικός μύθος της σειράς βασίζεται στο νοτιοκορεάτικο σίριαλ «Unknown Woman» που προβλήθηκε το 2017 στο τηλεοπτικό δίκτυο KBS2. Τη διασκευή του σεναρίου στα ελληνικά ανέλαβε η Μαρία Γεωργιάδου και ο Κωνσταντίνος Γανώσης, ενώ την σκηνοθεσία ο Λίνος Χριστοδούλου και η Βίκυ Μανώλη.

Το πρώτο επεισόδιο της σειράς προβλήθηκε στις 17 Σεπτεμβρίου 2018. Τον Μάιο του 2019 η σειρά ανανεώθηκε για δεύτερη σεζόν. Η πρεμιέρα του δεύτερου κύκλου έγινε στις 16 Σεπτεμβρίου 2019. Η σειρά ολοκληρώθηκε με το τέλος του δεύτερου κύκλου την Παρασκευή 10 Ιουλίου 2020.

## Διανομή

 

## Επισκόπηση σειράς

## Παραπομπές


## Εξωτερικοί σύνδεσμοι

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές ΑΝΤ1
Κατηγορία:Ελληνικές δραματικές τηλεοπτικές σειρές
Καστανούσσα Σερρών

Η **Καστανούσσα**, έως το 1926 γνωστή ως **Πάλμες**, είναι χωριό του νομού Σερρών με πληθυσμό 592 κατοίκων στην απογραφή του 2011. Το χωριό ανήκει στον δήμο Σιντικής.

## Γεωγραφία
Το χωριό βρίσκεται στους νότιους πρόποδες του όρους Μπέλλες (Κερκίνη) σε υψόμετρο 270 μέτρα, στα σύνορα Βουλγαρίας - Βόρειας Μακεδονίας.

## Ιστορία
### Οθωμανική Αυτοκρατορία
Σύμφωνα με τις στατιστικές του Βασίλ Κάντσοφ, το 1900 ζούσαν 1.150 Βούλγαροι μουσουλμάνοι στο χωριό. Ωστόσο, ο Γκεόργκι Στρέζοφ το 1891 αναφέρει ότι το χωριό κατοικείται αποκλειστικά από ανθρώπους πομακικής καταγωγής. Η Καστανούσσα κατά την οθωμανική περίοδο κατοικούνταν από μουσουλμάνους οθωμανούς, οι οποίοι μετά την ανταλλαγή των πληθυσμών μεταξύ Ελλάδος-Τουρκίας εγκατασταθήκαν στην περιοχή της Μερσίνης.

### Ελλάδα
Κατά τη διάρκεια των Βαλκανικών Πολέμων το χωριό κατακτήθηκε από τμήματα του βουλγαρικού στρατού, αλλά μετά τον Β΄ Βαλκανικό Πόλεμο το 1913 το χωριό ελευθερώθηκε και προσαρτήθηκε στην Ελλάδα.

## Αθλητισμός

### Ποδόσφαιρο
Ο Μέγας Αλέξανδρος Καστανούσσας ήταν ποδοσφαιρικό σωματείο με έδρα τη Καστανούσσα. Έπαψε τη δραστηριότητά του το 2014, καθώς δεν δήλωσε συμμετοχή για το πρωτάθλημα της σεζόν 2014-15.

Το 2024 ιδρύθηκε η Αθλητική Ένωση Καστανούσσας. Τη σεζόν 2024-25 αγωνίστηκε στη Β΄ Κατηγορία της ΕΠΣ Σερρών, τερματίζοντας 12η στον Α' Όμιλο. Τη σεζόν 2025-26 αγωνίζεται στη Β΄ Κατηγορία της ΕΠΣ Σερρών.

### Κωπηλασία

Ο Ολυμπιονίκης Πέτρος Γκαϊδατζής κατάγεται από τη Καστανούσσα. Στις 13 Νοεμβρίου του 2024, ο δήμαρχος Σιντικής Γιώργος Τάτσιος ανακοίνωσε τη πρόθεση του Δήμου, να δώσει το όνομα του Πέτρου Γκαϊδατζή σε δρόμο της Καστανούσσας.

## Προσωπικότητες
; Γεννήθηκαν στη Καστανούσσα
* Αλέκος Παπαδόπουλος, Έλληνας μουσικός

; Κατάγονται από τη Καστανούσσα
* Πέτρος Γκαϊδατζής, Έλληνας κωπηλάτης

## Παραπομπές


## Εξωτερικοί σύνδεσμοι
* Αεροφωτογραφία της Καστανούσσας

Κατηγορία:Χωριά της περιφερειακής ενότητας Σερρών
Πανελλήνιο Πρωτάθλημα Παίδων Καλαθοσφαίρισης 2010-2011

Το **Πανελλήνιο Πρωτάθλημα Παίδων Καλαθοσφαίρισης της περιόδου 2010-11** αποτέλεσε την 38η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 22 έως τις 26 Ιουνίου 2011 στο Κλειστό Γυμναστήριο «Νίκος Μαρίνος» της Κύμης. Τον τίτλο του Πρωταθλητή Ελλάδος για την περίοδο αυτή κατέκτησε ο Άρης Θεσσαλονίκης για έβδομη φορά στην ιστορία του.


## Πρόγραμμα και Αποτελέσματα

## Τελική βαθμολογία






## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

## Παραπομπές



2010 2011
Πανελληνιο Παιδων
Κατηγορία:Αθλητισμός στην Εύβοια
Κέδρος Ιωαννίνων

Ο **Κέδρος** είναι ορεινό χωριό στο νομό Ιωαννίνων  σε υψόμετρο 890 μέτρων.

## Γεωγραφία - Αξιοθέατα
Ο Κέδρος βρίσκεται στα Τζουμέρκα (Αθαμανικά όρη), δυτικά του Άραχθου ποταμού και προς τα δυτικά όρια του Εθνικού Πάρκου Τζουμέρκων, Περιστερίου και χαράδρας Αράχθου. Απέχει 25 χλμ. ΝΑ. της πόλης των Ιωανίννων και 26  χλμ. ΒΔ. από τα Πράμαντα. Χαρακτηριστικά στο χωριό είναι τα παλιά πέτρινα, ξερολιθικά κτίσματα, αρκετά πηγάδια, ο "νερόμυλος του Μπούτσουρα"  στη τοποθεσία "Τσίμοβο" (δυτικά και δίπλα στον Άραχθο) και η εκκλησία του Αγίου Αθανασίου (του 19ου αιώνα).

## Ονομασία - Διοικητικά
Η παλιά ονομασία του χωριού, μέχρι το 1927 ήταν **Ζαβράτσι**. Σύμφωνα με το σχέδιο Καλλικράτης, αποτελεί τη τοπική κοινότητα Κέδρου που ανήκει στη δημοτική ενότητα Τζουμέρκων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 31 κατοίκους.

## Δείτε επίσης
* Δασικά χωριά στην Ελλάδα

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Βορείων Τζουμέρκων
Κατηγορία:Δασικά χωριά στην Ελλάδα
Ραφίκ Ούντιν Αχμέντ

Ο **Ραφίκ Ούντιν Αχμέντ** () (30 Οκτωβρίου 1926 - 21 Φεβρουαρίου 1952) ήταν διαδηλωτής που σκοτώθηκε κατά τη διάρκεια του Βεγγαλικού Γλωσσικού Κινήματος που έλαβε χώρα στο Ανατολικό Πακιστάν (σημερινό Μπαγκλαντές) το 1952. Θεωρείται μάρτυρας στο Μπαγκλαντές.

## Πρώτα χρόνια
Ο Αχμέντ γεννήθηκε στις 30 Οκτωβρίου του 1926 στο χωριό Παρίλ (μετονομάστηκε σε "Ραφίκναγκαρ"), στο Σινγκάιρ της επαρχίας Μανικγκάντζ της Ανατολικής Βεγγάλης των Βρετανικών Ινδιών. Πέρασε τις εξετάσεις από τη σχολή Μπάιρα το 1949. Σπούδασε στο κολέγιο Ντεμπέντρα αλλά τα παράτησε πριν αποφοιτήσει. Μετακόμισε στη Ντάκα και άρχισε να εργάζεται σε ένα τυπογραφείο που ανήκε στον πατέρα του.

## Βεγγαλικό γλωσσικό κίνημα
Ο Αχμέντ συμμετείχε ενεργά στη φοιτητική διαμαρτυρία που απαιτούσε την καθιέρωση των βεγγαλικών ως εθνική γλώσσα του Πακιστάν στις 21 Φεβρουαρίου 1952, παρά την απαγόρευση κυκλοφορίας στο Πανεπιστήμιο της Ντάκα. Όταν η αστυνομία άνοιξε πυρ κατά των διαδηλωτών μπροστά από τις εγκαταστάσεις του Ιατρικού Κολεγίου της Ντάκα, ο Ραφίκ πυροβολήθηκε στο κεφάλι και πέθανε αμέσως. Ετάφη στο νεκροταφείο Αζιμπούρ. Ο τάφος του χάθηκε και δεν εντοπίστηκε αργότερα.

## Κληρονομιά
Τιμήθηκε με το Εκουσέι Παντάκ μεταθανάτια, το 2000, για τη θυσία του. Το χωριό του μετονομάστηκε σε Ραφίκναγκαρ και η Βιβλιοθήκη Σαχίντ Ραφίκ Ούντιν Αχμέντ και το Μουσείο-Μνημείο δημιουργήθηκε στο χωριό του το Φεβρουάριο του 2010. Το Σαχίντ Ραφίκ Σμρίτι Παθαγκάρ είναι βιβλοθήκη στο Μανικγκάντζ, η οποία ονομάστηκε προς τιμήν του και ιδρύθηκε το 2004. Το "Τσαντέρ Μοτό Τσάντρο Μπίντου" είναι θεατρικό με βάση τα απομνημονεύματά του.

## Παραπομπές

## Εξωτερικοί σύνδεσμοι

* Σύντομη βιογραφία στην επίσημη ιστοσελίδα του Πρωθυπουργού του Μπανγκλαντές, Κυβέρνηση του Μπανγκλαντές

Κατηγορία:Μπανγκλαντεσιανοί
Δικαιοσύνη (ηθική)

Στην ερευνητική ηθική, η δικαιοσύνη είναι η δίκαιη επιλογή των συμμετεχόντων στην έρευνα. Η δικαιοσύνη είναι η ιδανική κατανομή των κινδύνων και των ωφελειών όταν οι επιστήμονες που πραγματοποιούν κλινικές έρευνες προσλαμβάνουν συμμετέχοντες εθελοντικής έρευνας για να συμμετάσχουν σε κλινικές δοκιμές. Η έννοια αυτή παρέχει κατευθυντήριες γραμμές για τον τρόπο με τον οποίο οι επιστημονικοί στόχοι και όχι η καταγωγή από τον προνομιούχο ή ευάλωτο πληθυσμό πρέπει να καθορίζουν ποια μέλη από ποιες κοινότητες πρέπει να πληρούν τα κριτήρια ένταξης για να συμμετάσχουν στην έρευνα, ώστε να μοιράζονται με τον πλέον δίκαιο τρόπο τους κινδύνους και τα οφέλη της έρευνας.

## Ορίζοντας την ερευνητική δικαιοσύνη
Η πιο αναγνωρισμένη πηγή για την επισήμανση της σπουδαιότητας της δικαιοσύνης είναι η έκθεση Μπελμόν, η οποία χρησιμοποίησε τον όρο "δικαιοσύνη" για να περιγράψει ένα σύνολο κατευθυντήριων γραμμών για την επιλογή των ερευνητικών θεμάτων. Πρόκειται για μια σημαντική διασφάλιση ώστε η κλινική έρευνα να γίνει ηθική.

## Παραπομπές


## Δείτε επίσης
* Ηθική
* Δικαιοσύνη

## Εξωτερικοί σύνδεσμοι
* The Belmont Report, a United States guideline

Κατηγορία:Ηθική
Κατηγορία:Δίκαιο
Κατηγορία:Δικαιοσύνη στην Ελλάδα
Ελίζα Γουλανδρή

Η **Ελίζα Β. Γουλανδρή**, το γένος Καραδόντη, (Αθήνα, 1917 - 25 Ιουλίου 2000) ήταν Ελληνίδα συλλέκτρια έργων τέχνης. Μαζί με τον σύζυγό της, Βασίλη Π. Γουλανδρή, ήταν ιδρυτές του Ιδρύματος Βασίλη και Ελίζας Γουλανδρή, καθώς και του πρώτου μουσείου μοντέρνας τέχνης στην Ελλάδα, του Μουσείου Μοντέρνας Τέχνης της Άνδρου.

## Βιογραφία
Γεννημένη στην Αθήνα το 1917, ήταν το τέταρτο από τα έξι παιδιά του Πέτρου και της Ευανθίας Καραδόντη με καταγωγή από την Κυνουρία Αρκαδίας. Από νεαρή ηλικία δείχνει το ενδιαφέρον της για τις τέχνες. Το 1950, έχοντας ήδη ολοκληρώσει τις εγκύκλιες σπουδές της στην Ελλάδα, αναχωρεί για τις Ηνωμένες Πολιτείες προκειμένου να σπουδάσει. Εκεί γνωρίζει και παντρεύεται τον επίσης φιλότεχνο και συλλέκτη εφοπλιστή Βασίλη Π. Γουλανδρή. Το κοινό τους ενδιαφέρον για τη ζωγραφική (κατά κύριο λόγο της σχολής του Παρισιού) τους συνδέει με κύκλους καλλιτεχνών και διανοούμενων του μεταπολεμικού |Παρισιού, όπου και δραστηριοποιούνται κυρίως στον χώρο των εικαστικών τεχνών.

Το 1979, ιδρύουν το Ίδρυμα Βασίλη και Ελίζας Γουλανδρή και δημιουργούν στον γενέθλιο τόπο του Βασίλη, την Άνδρο, το πρώτο μουσείο σύγχρονης τέχνης στην Ελλάδα. Χάρη στις μακροχρόνιες φιλίες τους με καλλιτέχνες, συλλέκτες, γκαλερίστες και διευθυντές μουσείων του εξωτερικού, διοργανώνονται στο Μουσείο Σύγχρονης Τέχνης της Άνδρου εκθέσεις διεθνούς εμβέλειας, στις οποίες παρουσιάζονται αριστουργήματα της παγκόσμιας τέχνης του 20ου αιώνα. Το 1981, χρηματοδοτούν επίσης την κατασκευή του Αρχαιολογικού Μουσείου της Άνδρου, δωρεά προς το Ελληνικό Κράτος, προκειμένου να στεγάσει πολύτιμα ευρήματα του αρχαίου οικισμού της Ζαγοράς, ενώ το 1989 η Ελίζα Γουλανδρή επιμελείται την ανέγερση, εντός του Γηροκομείου Αθηνών, της Εστίας Αθηνών, η οποία και χρηματοδοτείται από το Ίδρυμα Βασίλη και Ελίζας Γουλανδρή. 

Η γαλλική Κυβέρνηση, αναγνωρίζοντας την προσφορά της και τη συμβολή της στην ελληνογαλλική φιλία, την τιμά με την ανώτατη διάκριση του Ταξιάρχη των Τεχνών και των Γραμμάτων (Commandeur de l’Odre des arts et des Lettres), ενώ το 1981 η Ακαδημία Αθηνών της απονέμει το Αργυρούν Μετάλλιο δια «Φιλοπατρία και Φιλοκαλία». 

Η Ελίζα Γουλανδρή πεθαίνει αιφνιδίως στις 25 Ιουλίου 2000 στην Αθήνα.

## Παραπομπές


## Εξωτερικοί σύνδεσμοι
* Ίδρυμα Βασίλης και Ελίζας Γουλανδρή

Κατηγορία:Έλληνες ευεργέτες
Κατηγορία:Έλληνες συλλέκτες έργων τέχνης
Κατηγορία:Οικογένεια Γουλανδρή
Διοργανώσεις Ε.Π.Σ. Φθιώτιδας 2010–11

Το πρωτάθλημα της περιόδου **2010-11**, ήταν το 60ο πρωτάθλημα που διοργανώνει η Ένωση Ποδοσφαιρικών Σωματείων Φθιώτιδας, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φθιώτιδας.

Η πρωταθλήτρια ομάδα της ΕΠΣ Φθιώτιδας κερδίζει την άνοδο στη  Δ΄ Εθνική.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Φθιώτιδας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Φθιώτιδας είναι η εξής:
* Α1 Κατηγορία
* Α' Κατηγορία (4 όμιλοι)
* Β' Κατηγορία

### Α1 Κατηγορία
Η κορυφαία κατηγορία διεξήχθη με τη συμμετοχή 18 συλλόγων.Η πρώτη στην τελική κατάταξη ομάδα κερδίζει την άνοδο στη Δ΄ Εθνική και οι πέντε τελευταίες ομάδες υποβιβάζονται, λόγω του υποβιβασμού της Λαμίας και της Ένωσης 2010 από την Δ' Εθνική. Για την σεζόν 2010-11 πρωταθλήτρια αναδείχθηκε η ομάδα των Καμένων Βούρλων και συμμετείχε στην Δ΄ Εθνική της επόμενης περιόδου.

#### Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2009-10.

**Προβιβάστηκαν από την [[Διοργανώσεις Ε.Π.Σ. Φθιώτιδας 2009–10#Α΄ Κατηγορία|Α' Κατηγορία]]**
* Ευρυτανικός
* Καμένα Βούρλα
* Μεξιατικός
* Ολυμπιακός Λαμίας 1977

**Προβιβάστηκαν στην [[Δ΄ Εθνική ποδοσφαίρου ανδρών 2010-11|Δ΄ Εθνική]]**
* Νίκη Μακρακώμης

**Υποβιβάστηκαν στην Α' Κατηγορία**
* Οπούντιος Μαρτίνου
* Κηφισσός Κάτω Τιθορέας
* Δάφνη Λιβανατών
* Γλύφα

#### Βαθμολογία


#### Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

### Α΄ Κατηγορία
Η Α΄ Κατηγορία της περιόδου 2010-11 διεξήχθη με τη συμμετοχή 52 συνολικά συλλόγων, χωρισμένων σε 4 ομίλους.
#### Βαθμολογία 1ος Όμιλος

#### Βαθμολογία 2ος Όμιλος

#### Βαθμολογία 3ος Όμιλος

#### Βαθμολογία 4ος Όμιλος

### Β΄ Κατηγορία
Την περίοδο 2010-11 διεξήχθη και πρωτάθλημα Β΄ κατηγορίας με συμμετοχή 11 συλλόγων οι οποίοι ήταν οι εξής:

ΑΟ Μακρακώμης , ΑΣ Κόμμα , Παρνασσός Αμφίκλειας , ΑΣ Μάκρη 2007 , Ελπίδες Φθιώτιδας , ΑΟ Γραμμένης , Ατσαλένιος Πετρωτού , ΑΣ Πλατύστομου , Κεραυνός Γοργοποτάμου , ΑΕ Νέας Άμπλιανης , Παμφθιωτικός

## Κύπελλο

### Ημιτελικά

|}

### Τελικός

## Παραπομπές


ΕΠΣ Φθιώτιδας 2010-11
Κατηγορία:Εγχώρια ποδοσφαιρικά πρωταθλήματα 2010-2011
Μπαντέ Αμίρ

μικρογραφία|Άποψη του Μπαντέ Αμίρ
Το **Μπαντέ Αμίρ** (περσικά: بند امیر) είναι σειρά έξι λιμνών οι οποίες διαχωρίζονται από φυσικά πετρώματα τραβερτίνης. Οι λίμνες βρίσκονται στην οροσειρά Χίντου Κους στο κεντρικό Αφγανιστάν, σε υψόμετρο 3.000 μέτρων, δυτικά από τους Βούδες του Μπαμιγιάν.

Δημιουργήθηκαν από νερό πλούσιο σε διοξείδιο του άνθρακα το οποίο έρεε μέσα από ρωγμές και συγκεντρωνόταν ως υγροποιημένο ανθρακικό ασβέστιο με τη μορφή τραβερτίνης στα τοιχώματα της λίμνης. Το Μπαντέ Αμίρ είναι μία από τις λίγες φυσικές λίμνες που έχουν δημιουργηθεί από συστήματα τραβερτίνης, και βρίσκεται στον Κατάλογο Μνημείων Παγκόσμιας Κληρονομιάς της UNESCO. 

## Ιστορικά στοιχεία
Η ονομασία Μπαντέ Αμίρ σημαίνει «Φράγμα του Εμίρη» και αναφέρεται στον Αλή, τον τέταρτο χαλίφη των Μουσουλμάνων. Η περιοχή κατοικείται από Χαζάρες, οι οποίοι αποτελούν το 8-15% του αφγανικού πληθυσμού και η πλειοψηφία τους είναι Σιίτες.

Το Μπαντέ Αμίρ θα γινόταν ο πρώτος εθνικός δρυμός του Αφγανιστάν τη δεκαετία του 1960, αλλά αυτή η απόφαση άργησε να εκτελεστεί λόγω πολιτικών κρίσεων και δεκαετιών πολέμου. Μέρος της ταινίας του Μπόλυγουντ "Dharmatma" το 1975, με τους Φερόζ Χαν και Χέμα Μαλίνι, γυρίστηκε στην περιοχή. 

Το 2004, το Μπαντέ Αμίρ εντάχθηκε στον Κατάλογο Μνημείων Παγκόσμιας Κληρονομιάς. 

Το 2009 το Μπαντέ Αμίρ έγινε, εν τέλει, ο πρώτος εθνικός δρυμός του Αφγανιστάν. Μέχρι το 2013, περίπου 6.000 τουρίστες επισκεπτόταν τον χώρο ετησίως.

## Παραπομπές



Κατηγορία:Λίμνες του Αφγανιστάν
Μάθιου Σέπαρντ

O **Μάθιου Γουέιν "Ματ" Σέπαρντ** (*Matthew Wayne "Matt" Shepard*, 1 Δεκεμβρίου 1976 - 12 Οκτωβρίου 1998) ήταν Αμερικανός φοιτητής του Πανεπιστημίου του Ουαϊόμινγκ, ο οποίος ξυλοκοπήθηκε, βασανίστηκε και αφέθηκε να πεθάνει κοντά στο Λάραμι τη νύχτα της 6ης Οκτωβρίου 1998. Οι διασώστες του τον διεκόμισαν στο νοσοκομείο Poudre Valley στο Φορτ Κόλινς του Κολοράντο, όπου πέθανε έξι ημέρες αργότερα από σοβαρούς τραυματισμούς στο κεφάλι.

Η δολοφονία του Σέπαρντ έστρεψε την εγχώρια και διεθνή προσοχή στη νομοθεσία περί εγκλημάτων μίσους σε κρατικό και ομοσπονδιακό επίπεδο. Τον Οκτώβριο του 2009, το Κογκρέσο των Ηνωμένων Πολιτειών ψήφισε τον «Νόμο για τα Εγκλήματα Μίσους Μάθιου Σέπαρντ και Τζέιμς Μπερντ Τζ.» (Matthew Shepard and James Byrd Jr. Hate Crimes Prevention Act), γνωστός ως «Νόμος Μάθιου Σέπαρντ» ή «Νόμος Σέπαρντ/Μπερντ» εν συντομία, τον οποίο υπέγραψε ο πρόεδρος Μπαράκ Ομπάμα στις 28 Οκτωβρίου 2009. Μετά τη δολοφονία του γιου της, ο Τζούντι Σέπαρντ έγινε ακτιβίστρια των δικαιωμάτων των ΛΟΑΤ και ίδρυσε το Ίδρυμα Μάθιου Σέπαρντ (Matthew Shepard Foundation). Ο θάνατος του Σέπαρντ έγινε αντικείμενο έμπνευσης για ταινίες, μυθιστορήματα, θεατρικά έργα, τραγούδια και άλλα έργα.

## Παραπομπές


Κατηγορία:ΛΟΑΤ πρόσωπα από τις ΗΠΑ
Κατηγορία:ΛΟΑΤ ιστορία στις Ηνωμένες Πολιτείες
Κατηγορία:ΛΟΑΤ ιστορία τον 20ό αιώνα
Κατηγορία:Αμερικανοί θύματα δολοφονικών ενεργειών
Κατηγορία:ΛΟΑΤ Χριστιανοί
Γλώσσα Ατσουάρ-Σιουιβιάρ

Η **γλώσσα Ατσουάρ-Σιουιβιάρ** (ISO 639-3: *acu*, Ethnologue: *acu*, Glottolog: *achu1248*) ανήκει στην γλωσσική οικογένεια των γλωσσών Τσιτσάμ με χρήση στην δασική περιοχή μεταξύ των ανατολικών συνόρων του Εκουαδόρ και των βορείων συνόρων του Περού. Χρησιμοποιείται από 7.940 ομιλητές σύμφωνα με τα διαθέσιμα στοιχεία του 2011, και για την γραφή της χρησιμοποιείται η λατινική γραφή. Η γλωσσική τυπολογία της έχει την μορφή υποκείμενο-αντικείμενο-ρήμα.

## Παραπομπές


## Εξωτερικοί σύνδεσμοι
* Ηχητικό απόσπασμα στην γλώσσα Ατσουάρ - globalrecordings.net
* Αλφάβητο Ατσουάρ-Σιουιβιάρ - omniglot.com
* 
* 

Κατηγορία:Γλώσσες του Περού
Κατηγορία:Γλώσσες του Ισημερινού
Αντίθιαν

Ο **Ααντίθιαν** (γεννήθηκε ως Τίτου, 9 Απριλίου 1954 – 5 Δεκεμβρίου 2017) ήταν Ινδός συνθέτης τραγουδιών για ταινίες. Έχει ασχοληθεί κυρίως με τη μουσική για ταμιλικές ταινίες, αλλά έχει εργαστεί και για ταινίες στα Τελούγκου και Μαλαγιάλαμ. Τραγούδησε αρκετά τραγούδια για δικές του ταινίες και άλλους συνθέτες. Δημιούργησε και κυκλοφόρησε πολλά ταμιλικά άλμπουμ στην Ινδία και τη Μαλαισία.

Επίσης, φιλοξένησε τη δική του τηλεοπτική εκπομπή μαγειρικής, την "Aadithyan's Kitchen" στο Jaya TV για 8 χρόνια. Ήταν και αυτοδίδακτος ζωγράφος και τα έργα του κοσμούν τους τοίχους πολλών σπιτιών. Πέθανε σε ηλικία 63 στο Χαϊντεραμπάντ στις 5 Δεκεμβρίου 2017.

## Καριέρα
Ξεκίνησε την καριέρα του ως σχεδιαστής ήχου και έκανε το ντεμπούτο του ως συνθέτης με την ταινία *Amaran* (1992) με τραγούδια όπως τα "Vethala Potta" και "Chandirane Suriyane" που έγιναν επιτυχίες. Εργάστηκε σε πάνω από 30 ταινίες, συμπεριλαμβανομένων των Maman Magal, Luckyman, Asuran, Sevaalaperi Paandi, Kovilpatti Veeralakshmi μεταξύ άλλων.

## Φιλμογραφία

## Παραπομπές

Κατηγορία:Ινδοί συνθέτες μουσικής ταινιών
Γ. Βενκατεσουαράν

Ο **Γ. Βενκατεσουαράν** (13 Ιανουαρίου 1948&#x20;– 3 Μαΐου 2003), γνωστός ως **G. V.**, ήταν Ινδός παραγωγός ταινιών και λογιστής. Ήταν ο μεγαλύτερος αδελφός των σκηνοθετών και σεναριογράφων Μάνι Ρατμάν και Γ. Σρινιβάσαν. Ως ηθοποιός, έκανε μια εμφάνιση καμέο στο *Pagaivan* και έπαιξε τον εαυτό του στην ταινία *Raja Kaiya Vacha*. Επίσης έπαιξε και σε μερικές άλλες ταινίες.

## Φιλμογραφία

* *Mouna Ragam* (1986)
* *Agni Natchathiram* (1988)
* *Guru* (1989)
* *Vedikkai El Vadikkai* (1990)
* *Anjali* (1990)
* *Thalapathi* (1991)
* *Neenga Nalla Irukkanum* (1992)
* *May Madham* (1994)
* *Indira* (1995)
* *Thamizhan* (2002)
* *Yai Nee Romba Azhaga Irukey* (2002)
* *Chokka Thangam* (2003)

## Θάνατος
Στις 3 Μαΐου 2003, ο Γ. Βενκατεσουαράν αυτοκτόνησε στο σπίτι του σε ηλικία 55 ετών. Ήταν παντρεμένος με δύο παιδιά.

## Παραπομπές

## Εξωτερικοί σύνδεσμοι
* 

Κατηγορία:Ινδοί ηθοποιοί
Κοιλάδα του Λίγηρα

[μικρογραφία|Ηλιοβασίλεμα στον [Λίγηρας|Ποταμό Λίγηρα από το Κάστρο του Μονσορώ - Μουσείο Σύγχρονης Τέχνης]]
Η **Κοιλάδα του Λίγηρα** () βρίσκεται στο μεσαίο τμήμα του ποταμού Λίγηρα στην κεντρική Γαλλία, στις δύο διοικητικές περιφέρειες Περιοχή του Λίγηρα (Pays de la Loire) και Σαντρ-Βαλ ντε Λουάρ (Centre-Val de Loire). Η περιοχή της Κοιλάδας του Λίγηρα έχει μήκος 280 χλμ και έκταση 800 τ.χλμ. Αναφέρεται ως το *Λίκνο της Γαλλίας* και ο *Κήπος της Γαλλίας,* λόγω της αφθονίας σε αμπελώνες, οπωρώνες (όπως κερασιών), και καλλιέργειες αγκινάρας και σπαραγγιών, παράλληλα προς τις όχθες του ποταμού. Η κοιλάδα που είναι αξιοσημείωτη για τις ιστορικές πόλεις, την αρχιτεκτονική, και τα κρασιά της έχει κατοικηθεί από την Μέση Παλαιολιθική περίοδο. Το 2000, η UNESCO πρόσθεσε το κεντρικό τμήμα της Κοιλάδας του Λίγηρα στον κατάλογο με τα Μνημεία Παγκόσμιας Πολιτιστικής Κληρονομιάς.

## Παραπομπές


Κατηγορία:Μνημεία Παγκόσμιας Κληρονομιάς στη Γαλλία
Σολτανίγιε

μικρογραφία
Το **Σολτανίγιε** ( ) είναι η πρωτεύουσα πόλη της Περιοχής Σολτανίγιε στην Κομητεία Αμπάρ, Ζαντζάν,  Αζερμπαϊτζάν στο βορειοδυτικό Ιράν.

Κατά την απογραφή του 2006 ο πληθυσμός της ήταν 5.684 άτομα σε 1.649 οικογένειες.

## Ιστορία
Το Σολτανίγιε, που βρίσκεται 240 χλμ. βόρειοδυτικά της Τεχεράνης, χτίστηκε ως η πρωτεύουσα των Μογγολικών Ιλχανάτων που κυβερνούσαν το Ιράν κατά τον 14ο αιώνα. Η ονομασία που σχετίζεται με τον Ισλαμικό τίτλο ηγεμόνα του σουλτάνου μεταφράζεται αόριστα ως "Αρχοντικό". Από το Σολτανίγιε πέρασε ο Ρουί Γκονθάλεθ ντε Κλαβίχο, που ανέφερε ότι η πόλη ήταν κομβικό σημείο για την εξαγωγή μεταξιού.

Το 2005 η UNESCO αναγνώρισε το Σολτανίγιε ως  Μνημείο Παγκόσμιας Πολιτιστικής Κληρονομιάς. 

## Εκκλησιαστική ιστορία
Την 1η Απριλίου 1318 ιδρύθηκε η λατινική **Μητροπολίτικη Αρχιεπισκοπή του Σολτάνια** 

Το 1329 η λατινική Επισκοπή τηςΣαμαρκάνδης έγιναν υποτελείς βοηθοί επίσκοποι για το Χανάτο Τσαγκατάι, μέχρις ότου ο Ταμερλάνος (ιδρυτής των Τιμουρίδων του Ουζμπεκιστάν) σάρωσε όλη τη Σαμαρκάνδη.

## Αναφορές


Κατηγορία:Ιράν
Κατηγορία:Μνημεία Παγκόσμιας Κληρονομιάς στο Ιράν
Διαλυτικά

Τα **διαλυτικά** είναι διακριτικά σημάδια που αποτελούνται από δύο τελείες πάνω από ένα φωνήεν. Χρησιμοποιείται στο λατινικό, ελληνικό (ϊ, ϋ) και κυριλλικό αλφάβητο. Όταν το γράμμα είναι το *i* ή *j*, το διακριτικό αντικαθιστά την άνω τελεία: *ï*.

Τα διαλυτικά χρησιμοποιήθηκαν στην ελληνιστική περίοδο πάνω από τα γράμματα ι και υ, συνήθως στην αρχή μιας λέξης, όπως στο ϊδων, ϋιος και ϋβριν, για να τα διαχωρίσουν από ένα προηγούμενο φωνήεν. Εντούτοις, χρησιμοποιούνται για να διαλύσουν μία δίφθογγο π.χ. «Αιδόνι — Αϊδόνι ή και Καταπραύνω — Καταπραΰνω ».

## Παραπομπές


Κατηγορία:Ελληνικό_αλφάβητο
Κατηγορία:Ελληνική_γραμματική
Κατηγορία:Διακριτικά σημάδια
Λίμνη Χαμούν

Η **Λίμνη Χαμούν** (περσικά: دریاچه هامون, *Daryātscheh-ye Hāmūn*) είναι λίμνη στην επαρχία Σιστάν και Μπαλουτσιστάν στο Ιράν. Προερχόμενος από την οροσειρά Χίντου Κους, ο ποταμός Χέλμαντ εκβάλει στη λίμνη σε μία ρηχή λεκάνη. Το νερό της λίμνης εμπλουτίζεται από το χιόνι που λιώνει αλλά και τις βροχοπτώσεις της περιοχής. Πρόκειται για μία τερματική λίμνη, δηλαδή δεν έχει διαφυγή προς τη θάλασσα. Κατά τις περιόδους των βροχοπτώσεων καλύπτει έκταση 4000 τ.χλμ.. Λόγω αυξημένης κατανάλωσης του ύδατος για γεωργικούς σκοπούς αλλά και μειωμένων βροχοπτώσεων την περίοδο από το 1999 έως το 2001, η λίμνη σχεδόν αποξηράνθηκε.

Στο κέντρο της λίμνης βρίσκεται μία νήσος από βασάλτη η οποία φτάνει σε υψόμετρο 600 μέτρων με όνομα Κούχε Κουάτζα. Τα ερείπια του κάστρου Νταχανέγιε Γκολαμάν του Ζαμπόλ βρίσκονται πλησίον της λίμνης.

## Παραπομπές


μικρογραφία|Δορυφορική φωτογραφία της λίμνης σε διάφορες χρονικές περιόδους

Κατηγορία:Λίμνες του Αφγανιστάν
Κατηγορία:Λίμνες του Ιράν
Τάγμα του Αγίου Αυγουστίνου

Το **Τάγμα του Αγίου Αυγουστίνου** (λατινικά: *Ordo Fratrum Sancti Augustini*) είναι ένα θρησκευτικό επαιτικό τάγμα της Καθολικής Εκκλησίας. Ιδρύθηκε το 1244 κατά το ποντιφικάτο του Πάπα Ιννοκέντιου Δ΄ με τη συνένωση διάφορων ερημιτικών ομάδων της Τοσκάνης, τα οποία ακολουθούσαν τον Κανόνα του Αγίου Αυγουστίνου, γραμμένο από τον Άγιο Αυγουστίνο της Ιππώνος τον 5ο αιώνα. Επί του παρόντος έχει παρουσία σε 50 χώρες.

Τα μέλη του τάγματος είναι γνωστά ως Αυγουστινιανοί ή Μοναχοί του Όστιν, ενώ ήταν επίσης ιστορικά γνωστοί ως Ερημίτες του Τάγματος του Αγίου Αυγουστίνου.

Το τάγμα έχει συνδεθεί ιδιαίτερα με τη διάδοση της λατρείας της Παναγίας υπό το προσωνύμιο «Παναγία της Καλής Συμβουλής» (*Mater boni consilii*).

## Ιστορία
Γύρω στις αρχές του 13ου αιώνα, δημιουργήθηκαν πολλές ερημιτικές κοινότητες, ειδικά στην περιοχή της Σιένα της Ιταλίας. Αυτές οι ομάδες ήταν συχνά ολιγομελείς (όχι περισσότερα από δέκα άτομα) και αποτελούνταν από λαϊκούς. Το θεμελιώδες πνεύμα τους βασιζόταν στη μοναχικότητα και τη μετάνοια. Εκείνη την εποχή εντοπίζονται πολλές ερημιτικές κοινότητες σε διάφορα μέρη της Ευρώπης, όπως η Τοσκάνη, το Λάτιο, η Ουμβρία, η Λιγουρία, η Αγγλία, η Ελβετία, η Γερμανία και η Γαλλία. Το 1223 τέσσερις από τις ερημιτικές κοινότητες που βρίσκονταν στην ευρύτερη περιοχή της Σιένα ενώθηκαν σε μια χαλαρή ένωση, η οποία μέσα σε λίγα χρόνια αύξησε σημαντικά τα μέλη της.

Οι μοναχοί που υιοθέτησαν τον Κανόνα του Αγίου Αυγουστίνου δημιούργησαν ένα επαιτικό κίνημα, που αποτέλεσε μία νέας μορφής θρησκευτική ζωή. Προσπάθησαν να φέρουν τα θρησκευτικά ιδεώδη της μοναστικής ζωής στο αστικό περιβάλλον, εξυπηρετώντας τις ανάγκες του λαού μέσα από το αποστολικό τους έργο. Το 1243 οι ερημίτες της Τοσκάνης ζήτησαν από τον Πάπα Ιννοκέντιο Δ΄ να τους ενώσει όλους ως μια κοινότητα. Ο Ιννοκέντιος Δ΄ εξέδωσε ειδική βούλα (την *Incumbit Nobis*) στις 16 Δεκεμβρίου 1243, που προέτρεπε αυτούς τους ερημίτες να υιοθετήσουν «τον κανόνα και τον τρόπο ζωής του μακαριστού Αυγουστίνου» και να εκλέξουν έναν επικεφαλής τους. Η βούλα διόρισε επίσης τον καρδινάλιο Ρικάρντο Ανιμπάλντι ως επόπτη και νομικό καθοδηγητή τους.

Στις 15 Ιουλίου του 1255, ο Πάπας Αλέξανδρος Δ΄ εξέδωσε τη βούλα *Cum quaedam salubria* για να διατάξει μια σειρά από θρησκευτικές ομάδες να συγκεντρωθούν με σκοπό να συγχωνευθούν σε ένα νέο Τάγμα Ερημιτών του Αγίου Αυγουστίνου. Σε εκείνους που κλήθηκαν περιλαμβάνονταν οι Γουλιελμίτες, αρκετές απροσδιόριστες κοινότητες του Τάγματος του Αγίου Αυγουστίνου, οι Βονίτες και οι Βρικτινιανοί.

Οι αντιπρόσωποι των διάφορων κοινοτήτων συναντήθηκαν στη Ρώμη την 1η Μαρτίου του 1256, καταλήγοντας σε μία ενοποίηση. Ο Λανφράνκο Σεπτάλα από το Μιλάνο εκλέχτηκε στο αξίωμα του καθηγούμενου του νεοσύστατου Τάγματος.

## Παραπομπές


Αγιου Αυγουστινου
Ναρσάχι

Ο **Αμπού Μπακρ Μουχαμάντ ιμπν Τζαφάρ Ναρσάχι** (ή Ναρσάκι) (γύρω στο 899-959, στο χωριό Ναρσάκ της όασης της Μπουχάρα) είναι ο πρώτος γνωστός ιστορικός στην Κεντρική Ασία. Η μοναδική *Ιστορία της Μπουχάρα* του γράφτηκε στα αραβικά και υποβλήθηκε στον Σαμανίδη αυτοκράτορα Νουχ Α΄ το 943 ή το 948. Το 1128, το βιβλίο του Ναρσάχι μεταφράστηκε στα περσικά. Τίποτα δεν είναι γνωστό για τον Ναρσάχι εκτός από τη συγγραφή αυτού του βιβλίου, το οποίο παρέχει σημαντικές πληροφορίες σχετικά με την Μπουχάρα που δεν μπορούν να βρεθούν σε άλλες σύγχρονες πηγές.

Το βιβλίο του εκδόθηκε για πρώτη φορά το 1892 και μεταφράστηκε στα γαλλικά από τον Σαρλ-Ανρί-Ωγκύστ Σέφερ Παρίσι.

## Παραπομπές


## Εξωτερικοί σύνδεσμοι
* ''Mukhammad Narshakhi''

Κατηγορία:Ιρανοί συγγραφείς
Εξίκμαση

Η **εξίκμαση** αποτελεί μέθοδο παρασκευής, η οποία χρησιμοποιείται συνήθως για την παρασκευή σιροπιών. Ορισμένη ποσότητα ζάχαρης έχει τοποθετηθεί σε μία στήλη από την οποία διέρχεται ο διαλύτης. Το υγρό που λαμβάνεται απο το ακροφύσιο εισάγεται πάλι στη στήλη και ο κύκλος επαναλαμβάνεται όσες φορές χρειαστεί μέχρι να λιώσει η ζάχαρη.

## Παραπομπές


Κατηγορία:Διαλύματα
Δομική μηχανική

[δεξιά|μικρογραφία|Ο [Πύργος του Άιφελ στο Παρίσι είναι ιστορικό κατόρθωμα της δομικής μηχανικής.]]
Η **δομική μηχανική** είναι το τμήμα της πολιτικής μηχανικής στο οποίο οι δομικοί μηχανικοί εκπαιδεύονται για να δημιουργήσουν τα «οστά και τους μυς» που δημιουργούν τη μορφή και το σχήμα των ανθρώπινων κατασκευών. Οι δομικοί μηχανικοί πρέπει να κατανοήσουν και να υπολογίσουν τη σταθερότητα, τη δύναμη και την ακαμψία των δομών για τα κτίρια και δομές μη οικοδόμησης. Τα δομικά σχέδια είναι ενσωματωμένα με τα σχέδια άλλων σχεδιαστών, όπως αρχιτέκτονες και μηχανικοί κτιρίων και συχνά εποπτεύουν την κατασκευή έργων από εργολάβους επί τόπου. Μπορούν επίσης να συμμετέχουν στον σχεδιασμό μηχανημάτων, ιατρικού εξοπλισμού και οχημάτων, όπου η δομική ακεραιότητα επηρεάζει τη λειτουργία και την ασφάλεια.

Η θεωρία της δομικής μηχανικής βασίζεται σε εφαρμοσμένους φυσικούς νόμους και εμπειρικές γνώσεις της δομικής απόδοσης διαφόρων υλικών και γεωμετριών. Ο σχεδιασμός της δομικής μηχανικής χρησιμοποιεί αρκετά σχετικά δομικά στοιχεία για την κατασκευή πολύπλοκων δομικών συστημάτων. Οι διαρθρωτικοί μηχανικοί είναι υπεύθυνοι για τη δημιουργική και αποδοτική χρήση των πόρων, των δομικών στοιχείων και των υλικών για την επίτευξη αυτών των στόχων.

## Παραπομπές


Κατηγορία:Μηχανική
Χημικά στοιχεία 10ης ομάδας

Η **10η ομάδα**, όπως αριθμείται από την IUPAC, είναι η ομάδα χημικών στοιχείων στον περιοδικό πίνακα που αποτελείται από το νικέλιο (Ni), το παλλάδιο (Pd), το λευκόχρυσο (Pt) και ίσως επίσης το χημικά μη χαρακτηρισμένο νταρμστάντιο (Ds). Όλα τα γνωστά ισότοπα του νταρμσταντίου είναι ραδιενεργά με βραχεία ημιζωή και δεν είναι γνωστό ότι απαντώνται στη φύση. Μόνο μικρές ποσότητες έχουν συντεθεί σε εργαστήρια.

## Χημεία

## Παραπομπές


Κατηγορία:Περιοδικός πίνακας
Κορίτιανη Ιωαννίνων

Η **Κορίτιανη** είναι ορεινό χωριό στο νομό Ιωαννίνων  σε υψόμετρο 860 μέτρων και ανήκει στα Κατσανοχώρια της Ηπείρου.

## Γεωγραφικά στοιχεία - αξιοθέατα
Η Κορίτιανη βρίσκεται στις νότιες πλαγιές της βουνοκορφής Αετοράχες του όρους Ξηροβούνι και δυτικά του Άραχθου ποταμού. Απέχει περίπου 27 χλμ. Ν.-ΝΑ. της πόλης των Ιωανίννων και 35 χλμ. Δ.-ΝΔ. από τα Πράμαντα. Το χωριό είναι κτισμένο σε περιοχή γεμάτη από καρυδιές, συκιές, κορομηλιές, φλαμουριές και πλατάνια.

Αξιοθέατά του είναι τα περισσότερα σπίτια του που αποτελούν αξιόλογα δείγματα παραδοσιακής αρχιτεκτονικής καθώς και οι παραδοσιακές τους αυλόπορτες, με πιο σημαντική την οικεία Κουντουρά. Ο παλιός νερόμυλος που έχει αναστηλωθεί και το παλιό πέτρινο δημοτικό σχολείο έχουν κηρυχθεί νεώτερα μνημεία., ενώ η εκκλησία της Κοίμησης της Θεοτόκου (του 17ου αιω.) και του  Αγίου Συμεών (του 1622) έχουν κηρυχθεί αρχαία μνημεία.. Αξιοσημείωτο είναι ένα σύστημα τριών αλωνιών που χρησιμοποιούνταν παλαιότερα, που βρίσκεται στη τοποθεσία "Αλώνια" σε υψόμετρο 900  μέτρων με θέα προς το Ξηροβούνι και την οροσειρά των Τζουμέρκων.

## Ονομασία - διοικητικά στοιχεία
Η ονομασία του χωριού ήταν **Κορύτιανη** μέχρι το 1940 οπότε και διορθώθηκε σε Κορίτιανη. Ως κοινότητα συτάθηκε επίσημα το 1919. Σύμφωνα με το σχέδιο Καλλικράτης, αποτελεί τη τοπική κοινότητα Κορίτιανης που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 59  κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Βορείων Τζουμέρκων
Ζορκούλ

Η **Ζορκούλ** (ή **Σιρ-ι-κολ**) είναι λίμνη στα όρη Παμίρ στη μεθόριο μεταξύ Αφγανιστάν και Τατζικιστάν. Εκτείνεται σε απόσταση 25 χιλιομέτρων από δυτικά προς ανατολικά. Η μεθόριος μεταξύ Αφγανιστάν και Τατζικιστάν βρίσκεται παράλληλα με τη λίμνη από ανατολάς προς δυσμάς, στρίβοντας νότια προς την κορυφή Κονκόρντ (5.469 μ), περίπου 15 χιλιόμετρα νότια της λίμνης. Το βόρειο μισό της λίμνης βρίσκεται στο Τατζικιστάν, όπου προστατεύεται ως τμήμα του Εθνικού Δρυμού Ζορκούλ. Στα δυτικά της λίμνης ρέει ο ποταμός Παμίρ, ο οποίος καθορίζει τα σύνορα μεταξύ Αφγανιστάν και Τατζικιστάν. Ο ποταμός αυτός, αλλά και η λίμνη λειτουργούν ως πηγές για τον ποταμό Αμού Ντάρια ή Ώξο. Η κοιλάδα του Μεγάλου Παμίρ εκτείνεται νότια της λίμνης.

Η λίμνη βρίσκεται στην πορεία του Δρόμου του Μεταξιού. Αναφέρεται ως «Λίμνη του Μεγάλου Δράκου» () σε ιστορικά κινεζικά έγγραφα.

Η λίμνη κάποτε ανήκε στον *μιρ* του Γουακάν, αλλά αργότερα η λίμνη και ο ποταμός καθορίστηκαν ως τα σύνορα μεταξύ Ρωσίας και Αφγανιστάν μέσω συμφωνίας των Ρώσων με τους Βρετανούς το 1895.

Αν και υπάρχει πιθανή αναφορά στη λίμνη σε έκθεση του Μάρκο Πόλο, ο πρώτος Ευρωπαίος που λέγεται ότι επισκέφθηκε τη λίμνη ήταν ο Βρετανός αξιωματικός του ναυτικού Τζον Γουντ το 1838. Η Σιρ-ι-κολ έγινε γνωστή στους Βρετανούς ως Λίμνη Βικτόρια, προς τιμήν της βασίλισσας της Αγγλίας, αν και ο Γουντ αρνήθηκε να την ονομάσει έτσι. Ονομάστηκε επίσης και «Λίμνη Βικτόρια στο Παμίρ» για να διακρίνεται από τη Λίμνη Βικτόρια στην Αφρική.

## Παραπομπές


Κατηγορία:Λίμνες του Αφγανιστάν
Κατηγορία:Λίμνες του Τατζικιστάν
Αλφάβητο Σαχμούχι

δεξιά|μικρογραφία|605x605εσ|Σύγκριση χαρακτήρων του Σαχμούχι και Γκουρμούχι, μαζί με τη μεταγραφή τους στο λατινικό αλφάβητο.

Το **Σαχμούχι** (, Γκουρμούχι: ਸ਼ਾਹਮੁਖੀ, κυριολεκτικά σημαίνει "από το στόμα του Βασιλιά") είναι περσοαραβικό αλφάβητο που χρησιμοποιείται από τους Μουσουλμάνους στο Παντζάμπ να γράψει τη παντζαμπική γλώσσα. Γενικά γράφεται στο καλλιγραφικό στυλ Νασταλίκ, το οποίο χρησιμοποιείται και στα Ούρντου. Τα Παντζαμπικά γράφονται επίσης και με το αλφάβητο Γκουρμούχι.

Το αλφάβητο Σαχμούχι χρησιμοποιήθηκε για πρώτη φορά από τους Σουφιστές ποιητές του Παντζάμπ και έγινε το συμβατικό στυλ γραφής για το Μουσουλμανικό πληθυσμό της Πακιστανικής επαρχίας του Παντζάμπ μετά την ανεξαρτησία του Πακιστάν το 1947, ενώ η κυρίως ινδουιστική Σιχική σύγχρονη πολιτεία Παντζάμπ της Ινδίας ενέκρινε το αλφάβητο Γκουρμούχι για τη παντζαμπική γλώσσα.

Χρησιμοποιείται ως κύριο αλφάβητο για την διάλεκτο Ποθοθάρι στην ινδική πολιτεία Τζαμού και Κασμίρ.

Το Σαχμούχι γράφεται από τα δεξιά προς τα αριστερά, ενώ τα Γκουρμούχι γράφονται από τα αριστερά προς τα δεξιά. Δεξιά είναι η σύγκριση των δύο σεναρίων.
## Χαρακτηριστικά

* Τα σύμφωνα διπλασιάζονται με ένα  (ੱ). π.χ.:  (ਅੱਲਾਹ) "Αλλάχ",  (ਕੱਚਾ) Κατστσά "άγουρα".
* Οι ήχοι του Γκουρμούχι ñ (ਞ), ng (ਙ), ṇ (ਣ), nh (ੰ/ં) γράφονται με το γράμμα νουν γκούνα  (νουν χωρίς τελεία). Στην αρχική και μεσαία θέση η τελεία διατηρούνται.
* Το  (Μπάρι γιε) βρίσκεται μόνο στην τελική θέση όταν γράφονται οι ήχοι e (ਏ) ή æ (ਐ). Στην αρχική και μεσαία θέση γράφεται ως .
* Υπάρχουν τρία γράμματα που χρησιμοποιούνται όταν δηλώνεται βραχύ φωνήεν:  (ਅ),  (ਉ),  (ਇ) για τα a, u, i. Παραδείγματα:  (ਕ਼ਲਮ) *qalam* "στυλός",  (ਘੁਪ) *ghup* "πυκνός",  (ਲਿਹਾਜ਼) *lihāż* "αντάλλαγμα"
* Στην αρχή μιας λέξης, τα βραχέα φωνήεντα γράφονται με τη βοήθεια του  (άλιφ) ως εξής: , , .
* Τα μακρά φωνήεντα εκφράζονται με , ,  και  ως εξής:

## Δανεικές λέξεις
Στα παντζαμπικά υπάρχουν πολλές αραβικές και περσικές δανεικές λέξεις. Αυτές οι λέξεις περιέχουν κάποιους ήχους που ήταν ξένοι προς τις νοτιοασιατικές γλώσσες πριν τις επιρροές από τα αραβικά και τα περσικά, και εκπροσωπούνται από την εισαγωγή τελειών κάτω από συγκεκριμένους χαρακτήρες του Γκουρμούχι. Καθώς το αλφάβητο Γκουρμούχι είναι φωνητικό, κάθε δανεική λέξη που περιείχε προϋπάρχοντες ήχους μεταγράφονταν πιο εύκολα χωρίς την ανάγκη τροποποίησης χαρακτήρων με τελείες.

Το  μπορεί να μεταγραφεί με πολλούς τρόπους λόγω της αλλαγής ήχου σε διάφορες αραβικές και περσικές λέξεις.

## Δείτε επίσης

*Αλφάβητο Γκουρμούχι
*Αλφάβητο Σαράικι

## Παραπομπές

## Εξωτερικοί σύνδεσμοι

* Shahmukhi to Gurmukhi Transliteration System: A Corpus based Approach
* The Western Panjabi Alphabet 
* Learn Shahmukhi 
* Likhari in Shahmukhi
* Kalam-e-Baba Nanak
* Punjabi and Punjab
* E-Book on Gurmukhi and Shahmukhi
* PDF on Gurmukhi and Shahmukhi 
Κατηγορία:Γλώσσες του Πακιστάν
Κατηγορία:Αραβικά αλφάβητα
Διεθνές Αεροπορικό Κέντρο Ρόσουελ

Το **Διεθνές Αεροπορικό Κέντρο Ρόσουελ** (ROW, KROW) είναι αεροδρόμιο που βρίσκεται 11 χιλιόμετρα νότια του Ρόσουελ, στη κομητεία Τσάβες στο Νέο Μεξικό.

## Εγκαταστάσεις
Το αεροδρόμιο καλύπτει 5.029 στρέμματα και έχει δύο πλακόστρωτους αεροδιαδρόμους.

Το 2013 εξυπηρέτησε 53.030 αεροσκάφη (συνολικές λειτουργίες), κατά μέσο όρο 145 ανά ημέρα: 17% γενική αεροπορία, 71% στρατιωτικά αεροσκάφη, 11% αεροταξί και 

Κατηγορία:Αεροδρόμια στις Ηνωμένες Πολιτείες
Άγιος Γεώργιος Μονολιθίου Ιωαννίνων

Ο **Άγιος Γεώργιος** είναι ορεινό χωριό του νομού Ιωαννίνων της Ηπείρου, το οποίο βρίσκεται στα νοτιοδυτικά όρια του νομού με το νομό Άρτας. Το χωριό είναι κτισμένο δυτικά του Άραχθου ποταμού, κοντά στο ιστορικό γεφύρι της Πλάκας. Απέχει 43 χλμ. ΝΑ. της πόλης των Ιωαννίνων και 20,5 χλμ. ΝΔ. από τα Πράμαντα. Ως οικισμός αναγνωρίστηκε το 1961 και προσαρτήθηκε στη τότε κοινότητα Μονολιθίου. Σύμφωνα με το πρόγραμμα ''Καλλικράτης'', μαζί με το Μονολίθι και το Ξηροβούνι  αποτελούν τη τοπική κοινότητα Μονολιθίου που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 122  κατοίκους.
*Κτισμένος στα 1.540 μέτρα, ο Άγιος Γεώργιος Μονολιθίου είναι από τα χωριά με το μεγαλύτερο υψόμετρο στην Ελλάδα.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Βορείων Τζουμέρκων
Ισαβέλλα του Ιμπελέν, βασίλισσα της Κύπρου και της Ιερουσαλήμ

Η **Ισαβέλλα** (1241 - 1324) από τον Οίκο του Ιμπελέν ήταν κόρη του κοντόσταυλου της Κύπρου και με τον γάμο της έγινε βασίλισσα της Κυ΄πρου.

## Βιογραφία
Ήταν κόρη του Γκυ κοντόσταυλου της Κύπρου και της Φιλίππας του Μπερλαί. 

## Οικογένεια
Παντρεύτηκε τον Ούγο Γ΄ των Πουατιέ-Λουζινιάν, βασιλιά της Κύπρου και της Ιερουσαλήμ απέκτησε τέκνα:
* Ιωάννης Α΄ 1259/67-1285, βασιλιάς της Κύπρου και, ως Β΄, της Ιερουσαλήμ.
* Βοημούνδος 1268 – 1281, τάφηκε στην Φραγκισκιανή μονή της Λευκωσίας
* Ερρίκος Β΄ 1270-1324, βασιλιάς της Κύπρου και τιτουλάριος βασιλιάς της Ιερουσαλήμ.
* Αμαλρίκ π.1272-1310, κύριος της Τύρου.
* Μαρία 1273-1319, τρίτη σύζυγος του Ιακώβου Β΄ της Αραγωνίας
* Αμωρί π.1277-1316, διαδέχθηκε τον Γκυ ως κοντόσταυλος της Κύπρου (1303)
* Γκυ π.1277/8-1303, κοντόσταυλος της Κύπρου. Νυμφεύτηκε την Εσίβα του Ιμπελέν και απέκτησε:
** Ούγος Δ΄ 1293/6-1359, βασιλιάς της Κύπρου.
** Ισαβέλλα απεβ. μετά το 1340, παντρεύτηκε (21 Ιουλίου 1322) τον Εύδη του Νταμπιέρ, τιτουλάριο κοντόσταυλο της Ιερουσαλήμ (πέθανε το 1330) 
* Μαργαρίτα π.1276-1296, παντρεύτηκε τον Θόρο Γ΄ της Αρμενίας (9 Ιανουαρίου 1288).
* Αλίκη π.1298-μετά το 1324, παντρεύτηκε τον Μπαλιάν του Ιμπελέν τιτλούχο πρίγκιπα της Γαλιλαίας και της Βηθλεέμ γιο του Φιλίππου του Ιμπελέν.
* Ελβίς απεβ. μετά τον Μάρτιο του 1324, παντρεύτηκε τον Χετούμ Β΄ της Αρμενίας
* Ισαβέλλα π.1280 – 1319, παντρεύτηκε πρώτα τον Κωνσταντίνο των Χετουμιδών, κύριο του Νεγκίρ και μετά τον Οσίν της Αρμενίας, που τη διαζεύχθηκε (1316).

Κατηγορία:Σύζυγοι βασιλέων του Βασιλείου της Κύπρου
Κατηγορία:Σύζυγοι βασιλέων της Ιερουσαλήμ
Κατηγορία:Οίκος του Ιμπελέν
Πολάτ Κεμπόι Αρικάν

Ο **Πολάτ Κεμπόι Αρικάν** (γενν. **Πολ Κιπκοσγκέι Κεμπόι** στις 12 Δεκεμβρίου 1990 στην Κένυα) είναι Κενυάτης αθλητής μεγάλων αποστάσεων που συμμετέχει με την Τουρκία σε διεθνείς διοργανώσεις. Εξειδικεύεται στα 5000 και στα 10,000 μέτρα. Είναι ο Πρωταθλητής Ευρώπης 2016 και 2012 στα 10,000 μέτρα.

Το 2011 άλλαξε εθνικότητα και απέκτησε την Τουρκική. Μετονομάστηκε από Πολ Κιπκοσγκέι Κεμπόι σε Πολάτ Κεμπόι Αρικάν. Τον Φεβρουάριο του 2012 πήρε την έγκριση από την IAAF και από τότε συμμετέχει με την Τουρκία.

Κατέχει τα εθνικά ρεκόρ της Τουρκίας στα 3000 κλειστού, 5000 και 5000 μέτρων κλειστού.

## Παραπομπές

* Πολάτ Κεμπόι Αρικάν *iaaf.org*
* Πολ Κιπκοσγκέι Κεμπόι *iaaf.org*

Κατηγορία:Δρομείς μεγάλων αποστάσεων
Κατηγορία:Τούρκοι αθλητές του στίβου
Κατηγορία:Κενυάτες αθλητές του στίβου
Κατηγορία:Τούρκοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Αθλητές του στίβου στους Μεσογειακούς Αγώνες 2018
Αρικάν
Άλαν Σέπαρντ

Ο **Άλαν Μπάρτλετ Σέπαρντ Τζ.** (*Alan Bartlett Shepard Jr*, 18 Νοεμβρίου 1923 – 21 Ιουλίου 1998) ήταν Αμερικανός αστροναύτης, πιλότος δοκιμών, πιλότος του ναυτικού και επιχειρηματίας. Το 1961 ήταν ο πρώτος Αμερικανός που ταξίδευσε στο διάστημα και το 1971 περπάτησε στη Σελήνη, ως μέλος της αποστολής Απόλλων 14.

Απόφοιτος της Ναυτικής Ακαδημίας των Ηνωμένων Πολιτειών στην Αννάπολις, ο Σέπαρντ συμμετείχε στον Β΄ Παγκόσμιο Πόλεμο με το ναυτικό. Έγινε πιλότος του ναυτικού το 1946 και πιλότος δοκιμών το 1950. Επιλέχθηκε ως ένας από τους αστροναύτες του προγράμματος Μέρκιουρι της NASA το 1959, και τις 5 Μαΐου 1961 πραγματοποίησε την πρώτη επανδρωμένη πτήση του προγράμματος Μέρκιουρι, την MR-3, με ένα διαστημόπλοιο το οποίο ονόμασε Freedom 7 (*Ελευθερία 7*). Το σκάφος έφτασε στο διάστημα, σε ύψος περίπου 180 χιλιομέτρων, αλλά δεν κατάφερε να μπει σε τροχιά. Έγινε ο δεύτερος άνθρωπος και πρώτος Αμερικάνος, που ταξίδευσε στο διάστημα, και ο πρώτος διαστημικός ταξιδιώτης που χειρίστηκε χειροκίνητα τον προσανατολισμό του σκάφος του. Στα τελευταία στάδια του προγράμματος Μέρκιουρι, είχε προγραμματιστεί ο Σέπαρντ να πιλοτάρει το Mercury-Atlas 10 (MA-10), το οποίο προοριζόταν για τριήμερη αποστολή, η οποία όμως ακυρώθηκε.

Ο Σέπαρντ προοριζόταν για κυβερνήτης της πρώτης επανδρωμένης αποστολής του προγράμματος Τζέμινι, αλλά παρέμεινε στο έδαφος εξαιτίας της νόσου Μενιέ, η οποία προκαλεί επεισόδια έντονης ναυτίας. Ακολούθησε χειρουργική αποκατάστασή της το 1969 και το 1971 ο Σέπαρντ τέθηκε κυβερνήτης της αποστολής Απόλλων 14, οδηγώντας τη σεληνάκατο Αντάρης στην πιο επακριβή προσελήνωση του προγράμματος Απόλλων. Σε ηλικία 47 ετών, έγινε ο πέμπτος, ο γηραιότερος και ο γεννηθείς νωρίτερα άνθρωπος που περπάτησε στη Σελήνη, καθώς και ο μόνος αστροναύτης του προγράμματος Μέρκιουρι. Κατά τη διάρκεια της αποστολής, χτύπησε δύο μπάλες γκολφ στην επιφάνεια της Σελήνης. Ήταν επικεφαλής του Γραφείου Αστροναυτών από τον Νοέμβριο του 1963 μέχρι τον Ιούλιο του 1969 και από τον Ιούνιο του 1971 μέχρι τη συνταξιοδότησή του από το Αμερικανικό Ναυτικό και τη ΝΑΣΑ το 1974.

## Παραπομπές


## Πηγές
* 
* 
* 

Κατηγορία:Αμερικανοί αστροναύτες
Κατηγορία:Αμερικανοί πιλότοι
Κατηγορία:Αμερικανοί στρατιωτικοί
Κρις Μπέργκερ

Ο **Κριστιάν Ντέιβιντ «Κρις» Μπέργκερ** (*Chris Berger*, 23 Απριλίου 1911 – 12 Σεπτεμβρίου 1965) ήταν Ολλανδός σπρίντερ. Ήταν πρωταθλητής Ευρώπης το 1934 στα 100 και 200 μέτρα.

## Μετάλλια

## Παραπομπές
* Ο Κρις Μπέργκερ στο *sports-reference*'.**'

Κατηγορία:Δρομείς ταχύτητας
Κατηγορία:Ολλανδοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Ξηροβούνι Ιωαννίνων

Το **Ξηροβούνι**, επίσημα *Ξηροβούνιον* είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Ξηροβούνι βρίσκεται στα νοτιοδυτικά όρια με την Περιφερειακή Ενότητα Άρτας, στις βόρειες πλαγιές του ομώνυμου βουνού σε υψόμετρο 1.220 μέτρα. Απέχει περίπου 66 χλμ. Ν.-ΝΑ. της πόλης των Ιωαννίνων, 30 χλμ. ΝΔ. από τα Πράμαντα και 10 χλμ. Δ. από το Μονολίθι. Στις 15 Αυγούστου γίνεται "αντάμωμα" όσων έχουν ζήσει και έχουν μνήμες από την ζωή στο Ξηροβούνι Μονολιθίου. 

Ως οικισμός αναγνωρίστηκε το 1961 και προσαρτήθηκε στη τότε κοινότητα Μονολιθίου. Σύμφωνα με το πρόγραμμα ''Καλλικράτης'', μαζί με το Μονολίθι και τον Άγιο Γεώργιο αποτελούν την κοινότητα Μονολιθίου που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 2 μόνο κατοίκους.

## Παραπομπές


Κατηγορία:Δήμος Βορείων Τζουμέρκων
Κατηγορία:Χωριά της περιφερειακής ενότητας Ιωαννίνων
Βολίν

O **Βολίν** (πραγματικό όνομα **Vsevolod Mikhailovich Eikhenbaum**, , ; 11 Αυγούστου 1882 - 18 Σεπτεμβρίου 1945) ήταν προεξέχουσα μορφή του αναρχισμού στη Ρωσία ο οποίος συμμετείχε στη Ρωσική επανάσταση του 1917 και στην Ουκρανική επανάσταση πριν σταλθεί στην εξορία από την μπολσεβίκικη κυβέρνηση. Υπερασπιζόταν τον συνθετικό αναρχισμό.
## Παραπομπές


Κατηγορία:Ρώσοι αναρχικοί
Συνθετικός αναρχισμός

Ο **συνθετικός αναρχισμός** είναι μια μορφή αναρχικών οργανώσεων η οποία προσπαθεί να συνενώσει αναρχικούς από διαφορετικές τάσεις, κάτω από την αρχή του αναρχισμού χωρίς επιθετικούς προσδιορισμούς Την δεκαετία του 1920, αυτή η μορφή οργάνωσης βρήκε υποστηρικτές τους Βολίν και Sébastien Faure, φέρνοντας κοντά αναρχικούς από τρεις κύριους κλάδους: αναρχοατομιστές, αναρχοκομμουνιστές και αναρχοσυνδικαλιστές. Η βασική τους αρχή ήταν η ομοσπονδιοποίηση γύρω από μια παγκόσμια Διεθνή Αναρχικών Ομοσπονδιών.

## Παραπομπές


Κατηγορία:Αναρχισμός
Μουτουαλισμός

Ο **μουτουαλισμός** (αμοιβαιότητα) είναι μια αναρχική και οικονομική θεωρία, η οποία έχει τις ρίζες της στα γραπτά του Πιερ-Ζοζέφ Προυντόν. Ο μουτουαλισμός βασίζεται στην θεωρία της αξίας της εργασίας, σύμφωνα με την οποία όταν η εργασία ή το προϊόν της πωλείται, πρέπει να λαμβάνει ως αντάλλαγμα αγαθά ή υπηρεσίες οι οποίες να ενσωματώνουν «την απαιτούμενη εργασία ώστε να παραχθεί ένα αντικείμενο ακριβώς όμοιας και ίσης αξίας».

Σύμφωνα με τον μουτουαλισμό θα υπάρχει αγροτοβιομηχανική ομοσπονδία και θα λειτουργούν τράπεζες με *ελεύθερη πίστωση* δηλαδή μηδενικά επιτόκια. Η μισθωτή εργασία θα αντικατασταθεί με αυτοαπασχόληση ή συνεταιρισμούς. 

## Παραπομπές


Κατηγορία:Αναρχισμός
Αναρχοατομικισμός

Ο **αναρχοατομικισμός** αναφέρεται σε διάφορες παραδόσεις εντός του αναρχικού κινήματος οι οποίες εστιάζουν και βασίζονται στο άτομο και την ελεύθερη βούληση και όχι σε ομάδες, κοινωνίες και παραδόσεις και ιδεολογίες.

Ο αναρχοατομικισμός δεν είναι μια φιλοσοφία αλλά ομάδα φιλοσοφιών οι οποίες μερικές φορές βρίσκονται σε αντίθεση. Ο  Benjamin Tucker, ένας διάσημος αναρχοατομικιστής του 19ου αιώνα, υποστήριζε «αν το άτομο έχει το δικαίωμα να κυβερνά τον εαυτό του, τότε κάθε εξωτερική κυβέρνηση είναι τυραννία».

## Παραπομπές


Κατηγορία:Αναρχισμός
Κατηγορία:Σχολές και κινήματα της Ηθικής
Κατηγορία:Ατομοκρατία
Μεταμοντέρνος αναρχισμός

**Μεταμοντέρνος αναρχισμός** ή **μετα-αναρχισμός** είναι μια αναρχική φιλοσοφία η οποία χρησιμοποιεί μεταδομική και μεταμοντέρνα προσέγγιση σε διάφορα θέματα. Ο μεταμοντέρνος αναρχισμός δεν είναι μια συμπαγής θεωρία αλλά αναφέρεται στο συλλογικό έργο αρκετών μεταμοντέρνων και μεταδομικών φιλοσόφων όπως ο Μισέλ Φουκώ, ο Ζιλ Ντελέζ, ο Ζακ Λακάν, ο Ζακ Ντεριντά, ο Ζαν Μπωντριγιάρ, η Τζούντιθ Μπάτλερ μαζί με το έργο κλασικών αναρχικών όπως ο Ζανγκ Ζου, η Έμμα Γκόλντμαν, ο Μαξ Στίρνερ και ο Φρίντριχ Νίτσε.

Κατηγορία:Αναρχισμός
Έμπρακτη προπαγάνδα

Ο όρος **έμπρακτη προπαγάνδα** αναφέρεται στην δράση η οποία σκοπό έχει να αποτελέσει καταλύτη για επανάσταση. Σχετίζεται κυρίως με πράξεις βίας από υποστηρικτές του εξεγερσιακού αναρχισμού στα τέλη του 19ου και αρχές του 20ου αιώνα, κυρίως με βομβιστικές ή δολοφονικές επιθέσεις που στόχευαν την άρχουσα τάξη, αλλά υπήρχε και μη βίαιη εκδοχή. Αυτές οι πράξεις στόχευαν να πυροδοτήσουν το «πνεύμα της επανάστασης» σε ανθρώπους που διαδήλωναν κατά του κράτους δείχνοντας πως δεν ήταν παντοδύναμο και πίστευαν πως θα αύξανε την υποστήριξη σε αναρχικά κινήματα καθώς το κράτος θα αναγκαζόταν να γίνει πιο καταπιεστικό. Το 1881, η διεθνής συνεδρίαση αναρχικών στο Λονδίνο ενέκρινε αυτή την τακτική.

## Παραπομπές


Εμπρακτη προπαγανδα